CELEX: 62007TN0053
Language: fi
Date: 2007-02-19 00:00:00
Title: Asia T-53/07: Kanne 19.2.2007 — Trade-Stomil v. komissio

28.4.2007   
            
            
               FI
            
            
               Euroopan unionin virallinen lehti
            
            
               C 95/45
            
         Kanne 19.2.2007 — Trade-Stomil v. komissio
   (Asia T-53/07)
   (2007/C 95/93)
   Oikeudenkäyntikieli: englanti
   Asianosaiset
   
      Kantaja: Trade-Stomil Sp z o. o. (Łódź, Puola) (edustajat: barrister F. Carlin ja solicitor E. W. Batchelor)
   
      Vastaaja: Euroopan yhteisöjen komissio
   Vaatimukset
   
               —
            
            
               Päätös ja erityisesti sen 1-4 artikla on kumottava siltä osin kuin se koskee Trade-Stomilia.
            
         
               —
            
            
               Päätöksen 2 artikla on kumottava siltä osin kuin se koskee Trade-Stomilia.
            
         
               —
            
            
               Päätöksen 2 artiklaa on muutettava Trade-Stomilia koskevilta osin sen maksettavaksi määrätyn sakon kumoamiseksi tai sakon määrän alentamiseksi huomattavasti.
            
         
               —
            
            
               Komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii komission 29.11.2006 asiassa COMP/F/38.638 — butadieenikumi ja styreenibutadieeenikumi emulsio — tekemän sen päätöksen C(2006) 5700 lopullinen kumoamista, jossa komissio totesi, että kantaja oli yhdessä muiden yritysten kanssa rikkonut EY 81 artiklaa ja Europan talousalueesta tehdyn sopimuksen 53 artiklaa sopimalla tuotteiden tavoitehinnoista, jakamalla asiakkaita aggressiivisista kilpailutoimenpiteistä pidättäytymistä koskevilla sopimuksilla sekä vaihtamalla hintoja, kilpailijoita ja asiakkaita koskevaa kaupallista tietoa.
   Kantaja nojautuu vaatimustensa tueksi 14 perusteeseen. Kantajan mukaan:
   
               i)
            
            
               komissio rikkoi EY 81 artiklaa, koska se ei kyennyt esittämään vaadittavaa näyttöä siitä, että Trade Stomil osallistui kartellin toimintaan
            
         
               ii)
            
            
               komissio laiminlöi perusteluvelvollisuutta todetessaan, että Trade-Stomilin kartelliin osallistumisen kesto ylitti kolme kuukautta
            
         
               iii)
            
            
               komissiolla ei ollut toimivaltaa, jota edellytetään päätöksen kohdistamiseksi Trade-Stomiliin EY 81 artiklan 1 kohdan ja ETA-sopimuksen 53 artiklan nojalla
            
         
               iv)
            
            
               komissio rikkoi lisäksi EY 81 artiklaa todetessaan, että Trade-Stomil toimi Dworyn peiteltynä edustajana
            
         
               v)
            
            
               komissio laiminlöi perusteluvelvollisuutta todetessaan, että Trade-Stomil toimi Dworyn peiteltynä edustajana
            
         
               vi)
            
            
               komissio loukkasi yhdenvertaisen kohtelun periaatetta asettaessaan sakon lähtökohdaksi Dworyn ja Trade-Stomilin yhteisen liikevaihdon
            
         
               vii)
            
            
               komissio laiminlöi perusteluvelvollisuutta, kun se määräsi Trade-Stomilille sakon Trade-Stomilin ja Dworyn liikevaihdon eikä yksin Trade-Stomilin liikevaihdon perusteella
            
         
               viii)
            
            
               komissio loukkasi yhdenvertaisuusperiaatetta, kun se otti laskennan lähtökohdaksi vain edustajana ja ilman hintoja ja määriä koskevaa valvontavaltaa olevan Trade-Stomilin samalla tavalla kuin alihankkija/tuottajan
            
         
               ix)
            
            
               komissio laiminlöi velvollisuutta noudattaa sen itselleen asettamia sääntöjä, kun se ei ottanut huomioon Trade-Stomilin passiivista tai myötäilevää osallistumista kartelliin
            
         
               x)
            
            
               komissio laiminlöi velvollisuutta noudattaa sen itselleen asettamia sääntöjä, kun se ei alentanut sakon määrää näiden sääntöjen noudattamatta jättämisen perusteella
            
         
               xi)
            
            
               komission päätöksellä loukattiin suhteellisuusperiaatetta sakkojen määräämisessä
            
         
               xii)
            
            
               komissio loukkasi puolustautumisoikeuksia, kun se ei kuullut Trade-Stomilia mitä tulee sen esittämään perusteeseen sillä olevasta alueensa ulkopuolisesta toimivallasta
            
         
               xiii)
            
            
               komissio ei näyttänyt toteen rikkomuksen tahallisuutta tai tuottamuksellisuutta eikä kuullut Trade-Stomilia näiden seikkojen osalta
            
         
               xiv)
            
            
               komissio menetteli virheellisesti sakon määrän laskemisessa.